|  |  |
| --- | --- |
| **JORD OG VAND** | **Region Nordjylland** |
| Emne: **Instruks for sagsbehandling ved indledende undersøgelser i forhold til målsat overfladevand** | Nr.: **04-53-33** |
| Revision: **3** |
| Udarb. af: **HGWK** | Godk. af: **AMH** | Dato: **30.09.2020** |

**Instruksens formål:**

Denne instruks beskriver, hvordan Jordforureningsgruppens sagsbehandlere vurderer, om der er offentlig indsats over for overfladevand og natur i forbindelse med udførelse af indledende undersøgelser på V1-kortlagte lokaliteter.

Formålet er at sikre en ensartet fastlæggelse af den offentlige indsats i forhold til overfladevand og natur. Sagsbehandleren foretager altid en konkret vurdering i den enkelte sag.

1. **Før den indledende undersøgelse**Ved tildelingen af undersøgelsespakken og inden den fremsendes til rådgiver, kontrollerer sagsbehandleren alle lokaliteter i pakken for, om der er indsats over for overfladevand ved opslag i screeningsværktøjet eller i indsats-fanebladet i JAR. Den nyeste dato for automatisk eller bearbejdet screening er den gældende. Baggrunden for værktøjet er beskrevet i ”Screeningsprincippet for jordforureninger, der kan true overfladevand”, som kan findes på Miljøstyrelsens hjemmeside.

Er risikofaktoren < 1 er lokaliteten **ikke** omfattet af indsats over for overfladevand. JAR opdateres mht. ingen indsats for overfladevand jf. JAR-tjeklisten.

Er risikofaktoren > 1 **kan** lokaliteten være omfattet af indsats over for overfladevand.
Sagsbehandleren sørger for at informere rådgiver herom og for at oplyse rådgiver om navne på de relevante recipienter, der fremgår af screeningsværktøjet.

Som udgangspunkt skal undersøgelsesoplægget udvides med få foranstaltninger i form af oplysninger om evt. drænforhold og/eller en ekstra boring, en ekstra analyse eller lignende i det omfang, det vurderes nødvendigt. I forbindelse med planlægningen af en undersøgelse er det vigtigt at være opmærksom på, at JAR alene viser det stof, der giver den højeste risikofaktor. Screeningsværktøjet viser alle stoffer, der kan være relevante at undersøge for i forhold til overfladevand. I den indledende undersøgelse undersøges der for de stoffer, der har risikofaktor >1 i en screening.

Hvis der kommer oplysninger om nye brancher i forbindelse med udarbejdelse af den historiske redegørelse, skal sagsbehandleren vurdere, om det giver anledning til ændring i indsatsen over for overfladevand, uanset om risikofaktoren er større eller mindre end 1.

1. **Efter den indledende undersøgelse**

Lokaliteten udgår af kortlægningen:

JAR opdateres mht. ingen indsats for overfladevand jf. JAR-tjeklisten. Der udføres ikke en bearbejdet screening.

Lokaliteten V2-kortlægges eller opretholdes på V1:

Når den indledende undersøgelse er afsluttet, og før der sendes orienteringsbrev til grundejer, udfører sagsbehandleren en bearbejdet screening i det foreløbige screeningsværktøj som tilgås gennem JAR via knappen "Screeningsværktøj (Foreløbig)" i indsatsfanebladet på de lokaliteter, hvor det vurderes relevant, og efter JAR er opdateret men stadig i kladde. Det er muligt at lave en foreløbig screening i JAR, før der skrives brev til grundejer. Den foreløbige screening bliver ikke gemt i det ”rigtige” screeningsværktøj, hvor den nyeste gældende bearbejdede screening skal være. Derfor skal der efter lokaliteten er godkendt i JAR i forbindelse med udsendelse af endelig V2 brev udføres en bearbejdet screening i det ”rigtige” screeningsværktøj. Historik og undersøgelse kan eventuelt have givet oplysninger, der er relevante at få indarbejdet i screeningen. Det gælder både, hvor risikofaktoren efter den automatiske screening var > 1 og < 1. Hvis der efter undersøgelsen ikke er grundlag for at ændre i den automatisk screening, skal der blot oprettes en bearbejdet screening, hvor der i bemærkningsfeltet skal fremgå initialer, dato og ”Den automatiske screening af (dato) godkendes”.

I ”Vejledning til screening for jordforureninger” beskrives, hvordan de enkelte parametre i værktøjet kan justeres i den bearbejdede screening. På baggrund af den udførte historik og resultaterne fra undersøgelsen kan sagsbehandleren justere på relevante parametre i en bearbejdet screening.

Sagsbehandleren kan justere på: Anvendte stoffer, relevante brancher, størrelse på arealer og evt. andet. Sagsbehandleren skal kontrollere, om aktiviteter, brancher og stoffer er korrekt opdateret i JAR.

**Resultat af den bearbejdede screening:**

Er risikofaktoren < 1 efter den bearbejdede screening, er der **ingen indsats** over for overfladevand. Sagsbehandleren opdaterer JAR mht. ingen indsats for overfladevand jf. JAR-tjeklisten. Sagsbehandleren sørger for, at en PDF-fil fra den bearbejdede screening journaliseres i eDoc. Sagsbehandleren sender orienteringsbrev til grundejer.

Er risikofaktoren > 1 efter den bearbejdede screening, er der **indsats** over for overfladevand. Sagsbehandleren opdaterer JAR mht. indsats for overfladevand jf. JAR-tjeklisten. Sagsbehandleren sørger for, at en PDF-fil fra den bearbejdede screening journaliseres i eDoc. Sagsbehandleren sender kortlægningsbrev med indsats over for overfladevand til grundejer, og lokaliteten indgår i Jordforureningsgruppens videre prioritering.

**Ansvar:**

Den enkelte sagsbehandler er ansvarlig for, at denne instruks overholdes i forbindelse med udførelse af indledende undersøgelser.